Source: http://www.mzdovecentrum.sk/clanok-z-titulky/mzdove-veliciny-od-1--1--2019-tt-mc-1-1-2019.htm/
Timestamp: 2019-01-23 07:27:00+00:00
Document Index: 13153133

Matched Legal Cases: ['§ 85', '§ 252', '§ 122', '§ 122', '§ 252', '§ 122', '§ 122', '§ 123', '§ 122', '§ 121', '§ 124']

V októbri 2018 sa nariadením vlády č. 300/2018 Z. z., ktorým sa ustanovuje suma minimálnej mzdy na rok 2019, schválilo zvýšenie minimálnej mzdy na rok 2019:
520 € za mesiac pre zamestnanca odmeňovaného mesačnou mzdou
2,989 € za každú hodinu odpracovanú zamestnancom
Zamestnávateľ je povinný svojim zamestnancom za odpracovanú prácu poskytnúť mzdu v sume minimálneho mzdového nároku určeného pre stupeň náročnosti príslušného pracovného miesta.
Stupeň náročnosti je povinný každému pracovnému miestu priradiť zamestnávateľ, a to porovnaním najnáročnejšej pracovnej činnosti, ktorá je dohodnutá v pracovnej zmluve, s charakteristikami stupňov náročnosti pracovných miest, ktoré nájdeme v Prílohe č. 1 zákona č. 311/2001 Z. z. Zákonník práce v znení neskorších predpisov (ďalej len „Zákonník práce“).
Aj od 1. 1. 2019 ostáva v platnosti šesť stupňov náročnosti práce, pre ktoré sú stanovené sadzby minimálnych nárokov. Tie sú vypočítané ako násobok sumy minimálnej mzdy a koeficientu minimálnej mzdy pre príslušný stupeň náročnosti.
Minimálne mzdové nároky od 1. 1. 2019
Koeficient min. mzdy
Minimálna mesačná mzda
520 € (520 x 1,0)
2,989 € (2,989 x 1,0)
624 € (520 x 1,2)
3,5868 € (2,989 x 1,2)
728 € (520 x 1,4)
4,1846 € (2,989 x 1,4)
832 € (520 x 1,6)
4,7824 € (2,989 x 1,6)
936 € (520 x 1,8)
5,3802 € (2,989 x 1,8)
1 040 € (520 x 2,0)
5,9780 € (2,989 x 2,0)
Porovnanie minimálnych mzdových nárokov za rok 2018 a 2019
Minimálna mesačná mzda platná v roku 2018
Minimálna mesačná mzda platná na rok 2019
Zvýšenie €
A takýto je vývoj minimálnej mzdy na Slovensku:
Zvýšenie %
Pri týždennom pracovnom čase menej ako 40 hodín v súlade s § 85 Zákonníka práce je minimálna hodinová mzda/minimálny mzdový nárok nasledovný:
38,75 hodiny – ak má zamestnanec rozvrhnutý pracovný čas tak, že pravidelne vykonáva prácu striedavo v oboch zmenách v dvojzmennej prevádzke
Minimálne mzdové nároky od 1. 1. 2019 38,75-hodinový týždenný pracovný čas
3,0854 €
3,7025 €
4,3196 €
4,9367 €
5,5538 €
37,5 hodiny – ak má zamestnanec rozvrhnutý pracovný čas tak, že pravidelne vykonáva prácu vo všetkých zmenách v trojzmennej prevádzke alebo v nepretržitej prevádzke
Minimálne mzdové nároky od 1. 1. 2019 37,5-hodinový týždenný pracovný čas
3,1883 €
3,8259 €
4,4636 €
5,1012 €
5,7389 €
6,3765 €
Viac informácií sa dozviete vo videoškolení: Zmeny v mzdovej oblasti od 1. 1. 2019
• za prácu v sobotu
od 1. 1. 2019 do 30. 4. 2019 (prechodné ustanovenie § 252m Zákonníka práce)
najmenej 25 % minimálnej mzdy v eurách za hodinu = 0,7473 €,
u zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa práca pravidelne vykonávala v sobotu, možno dohodnúť nižšiu sumu mzdového zvýhodnenia, najmenej však 20 % minimálnej mzdy v eurách za hodinu = 0,5978 €
v kolektívnej zmluve,
v pracovnej zmluve, ak ide o zamestnávateľa, u ktorého nepôsobí odborová organizácia a ktorý k 31. decembru predchádzajúceho kalendárneho roka zamestnával menej ako 20 zamestnancov;
od 1. 5. 2019 do 31. 12. 2019
najmenej 50 % minimálnej mzdy v eurách za hodinu (§ 122a ods. 1 Zákonníka práce) = 1,4945 €,
u zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa práca pravidelne vykonávala v sobotu, možno dohodnúť nižšiu sumu mzdového zvýhodnenia, najmenej však 45 % minimálnej mzdy v eurách za hodinu (§ 122a ods. 2 Zákonníka práce) = 1,3451 €
v pracovnej zmluve, ak ide o zamestnávateľa, u ktorého nepôsobí od­borová organizácia a ktorý k 31. de­cembru predchádzajúceho kalendárneho roka zamestnával menej ako 20 zamestnancov;
• za prácu v nedeľu
od 1. 1. 2019 do 30. 4. 2019 [prechodné ustanovenie § 252m Zákonníka práce]
najmenej 50 % minimálnej mzdy v eurách za hodinu = 1,4945 €,
u zamestnávateľa, u ktorého sa vzhľadom na povahu práce alebo podmien­ky prevádzky vyžaduje, aby sa práca pravidelne vykonávala v nedeľu, možno dohodnúť nižšiu sumu mzdového zvýhodnenia, najmenej však 40 % minimálnej mzdy v eurách za hodinu = 1,1956 €
najmenej 100 % minimálnej mzdy v eurách za hodinu (§ 122b ods. 1 Zákonníka práce) = 2,989 €,
u zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa práca pravidelne vykonávala v nedeľu, možno dohodnúť nižšiu sumu mzdového zvýhodnenia, najmenej však 90 % minimálnej mzdy v eurách za hodinu (§ 122b ods. 2 Zákonníka práce) = 2,6901 €
• za nočnú prácu (práca vykonávaná v čase medzi 22. hodinou a 6. hodinou)
najmenej 30 % minimálnej mzdy v eurách za hodinu = 0,8967 €,
ak ide o zamestnanca vykonávajúceho rizikovú prácu, najmenej 35 % minimálnej mzdy v eurách za hodinu = 1,0462 €,
u zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa prevažná časť práce vykonávala ako nočná práca, možno dohodnúť, ak nejde o zamestnanca vykonávajúceho rizikovú prácu, nižšiu sumu mzdového zvýhodnenia, najmenej však 25 % minimálnej mzdy v eurách za hodinu = 0,7473 €
od 1. 5. 2019 do 31. 12. 2019 (§ 123 ods. 1 a ods. 2 Zákonníka práce)
najmenej 40 % minimálnej mzdy v eurách za hodinu = 1,1956 €,
ak ide o zamestnanca vykonávajúceho rizikovú prácu, najmenej 50 % minimálnej mzdy v eurách za hodinu = 1,4945 €,
u zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa prevažná časť práce vykonávala ako nočná práca, možno dohodnúť, ak nejde o zamestnanca vykonávajúceho rizikovú prácu, nižšiu sumu mzdového zvýhodnenia, najmenej však 35 % minimálnej mzdy v eurách za hodinu = 1,0462 €
• za prácu vo sviatok
Ak zamestnanec vykonáva prácu v deň sviatku, má okrem dosiahnutej mzdy právny nárok na mzdové zvýhodnenie najmenej vo výške 100 % svojho priemerného zárobku (§ 122 Zákonníka práce).
• za prácu nadčas
Zamestnancovi podľa § 121 ods. 1 Zákonníka práce patrí mzdové zvýhodnenie najmenej v sume
35 % jeho priemerného zárobku, ak ide o zamestnanca, ktorý vykonáva rizikové práce.
Nárok na mzdové zvýhodnenie za prácu vo sviatok alebo za prácu nadčas stráca zamestnanec v prípade, ak za prácu vo sviatok alebo za prácu nadčas po dohode so zamestnávateľom čerpá náhradné voľno.
• za sťažený výkon práce
Zamestnancovi patrí mzdová kompenzácia za sťažený výkon práce pri rizikových prácach v prostredí, kde pôsobia faktory pracovného prostredia (chemické faktory, karcinogénne a mutagénne faktory, biologické faktory, prach, fyzikálne faktory ako hluk, vibrácie, ionizujúce žiarenie), vo výške najmenej 20 % minimálnej mzdy v eurách za hodinu = 0,5978 €, za podmienky, že pri ich výkone sa vyžaduje, aby používal na zníženie zdravotného rizika osobné ochranné pracovné prostriedky (§ 124 Zákonníka práce).
• za neaktívnu pracovnú pohotovosť mimo pracoviska
Za čas neaktívnej časti pracovnej pohotovosti mimo pracoviska má zamestnanec nárok na náhradu najmenej vo výške 20 % minimálnej mzdy v eurách za hodinu = 0,5978 €.
Ďalej sa v článku Mzdové veličiny od 1. 1. 2019 dozviete:
Ďalšie zmeny Zákonníka práce účinné od 1. mája 2018
Pôsobí v Slovenskej asociácii podnikových finančníkov (SAF) a pomáha zlepšovať podnikateľské prostredie, zúčastňuje sa odborných stretnutí na Ministerstvách, štátnych i neštátnych inštitúciách, kde zastupuje záujmy podnikateľov.